Innan við 1% GSM viðskiptavina Vodafone hafa fært sig annað og enginn af 10 stærstu viðskiptavinum félagsins hefur sagt upp viðskiptum sínum í kjölfarið á tölvuárás sem var gerð á heimasíðu félagsins . Þetta kemur fram í svörum Vodafone við fyrirspurn Viðskiptablaðsins . Á fjórum fyrstu dögunum eftir tölvuárásina höfðu 297 einstaklingar ákveðið að flytja GSM-þjónustuna frá Vodafone . Til samanburðar má geta þess að á sama fjögurra daga tímabili viku fyrr færðu 142 viðskiptavinir sig til annars fyrirtækis . Heildarfjöldi GSM-viðskiptavina er um 110 þúsund samkvæmt upplýsingum frá félaginu . Heildarfjöldi uppsagna á þessum fjórum dögum nemur því einungis um 0,27% af heildarviðskiptavinum í GSM-áskrift þó svo að um tvöföldun á uppsögnum sé að ræða . Nánar er fjallað um málið í Viðskiptablaðinu . Áskrifendur geta nálgast blaðið hér .